**Μυτιλήνη, 2 Μαΐου 2018**

 **ΔΕΛΤΙΟ ΤΥΠΟΥ**

**«Ημερίδα για τον Αυτισμό»**

Η ένταξη των ατόμων με αυτισμό αποτελεί ένα επίμαχο ζήτημα και μία πρόκληση για την εκπαιδευτική κοινότητα αλλά και ολόκληρη την κοινωνία σε διεθνές και τοπικό επίπεδο. Επειδή ακριβώς πρόκειται για παιδιά τα οποία ξεχωρίζουν για τον ιδιαίτερο κόσμο τους, όλοι οι εκπαιδευτικοί αξίζει και οφείλουμε να κάνουμε προσπάθειες να κατανοήσουμε, όσο αυτό είναι δυνατόν, αυτό που βιώνουν προκειμένου να τα φέρουμε πιο κοντά σε επικοινωνία με το περιβάλλον και τον έξω κόσμο.

Για τους παραπάνω λόγους, και με απώτερο στόχο την ενημέρωση των εκπαιδευτικών, των γονέων και των συμπολιτών μας γενικότερα, η Περιφέρεια Βορείου Αιγαίου, η Δ/νση Δ/θμιας Εκπ/σης Λέσβου, το Ιατροπαιδαγωγικό Κέντρο Μυτιλήνης και ο Σύλλογος Γονέων και Φίλων Ανθρώπων με Αυτισμό «ΣΥΝ-εξέλιξη», συνδιοργανώνουν το Σάββατο, 5 Μαΐου 2018, στις 6 το απόγευμα, στην Αίθουσα Εκδηλώσεων του Πειραματικού Γενικού Λυκείου Μυτιλήνης, Ημερίδα με θέμα: «Ζώντας με τον Αυτισμό».

Είστε όλοι ευπρόσδεκτοι.

**Ο Δ/ντής της Δ/θμιας Εκπ/σης Λέσβου**

**Καπιωτάς Μιχαήλ**